Viljandi Politseiprefektuuri korrakaitse osakonna juhtivkonstaabel patrulli- ja liiklusjärelevalve komissari ülesannetes Alvar  Pähkel arvab, et kallis hind on suhteline mõiste. "Kui maksimaalse karistusena saab roolijoodikule määrata kuni 18 000 krooni trahvi, siis pole see pool tuhat krooni sugugi nii palju," lausus Pähkel. "Kui linnas levib kuuldus, et politseipatrullid on väljas, suureneb tunduvalt lõbustusasutuste juurde tellitavate taksode hulk  inimesed ei pea enam järsku kalliks taksoga koju sõita ja jätavad autod baari juurde," lisas ta.